UFC: Lynrask Pettis avgjorde med «giljotin»
* Står for Mixed Martial Arts. * Fullkontakts kampsport med elementer fra blant annet boksing, bryting, kickboksing og brasiliansk jiu-jitsu. * Det er forbudt å gå MMA-kamper i Norge. Kampene foregår både i vanlige bokseringer og i bur med høye vegger - først og fremst for å beskytte utøverne fra å ramle ut. * Det kjempes som regel i runder som varer fem minutter. De fleste proffkampene består av tre runder, mens tittelkamper som regel er fem runder. * UFC er det største MMA-forbundet. * Joachim Hansen vant i 2008 lettvektklassen i forbundet DREAM. * Simeon Thoresen ble første nordmann til å vinne en kamp i UFC i april 2012. Han tapte i september sin andre kamp, og gikk på et nytt tap i Chicago 26. januar 2013. Kort tid etterpå ble han fristilt fra UFC-kontrakten. Motstander Melendez, tidligere lettvektmester i organisasjonen Strikeforce, gikk som forventet aggressivt til verks mot Pettis og dominerte den første runden. Pettis fikk hverken tid eller rom til å utføre sine karakteristiske spark og triks, men i den andre runden ble det annerledes. Mesteren kom mye mer inn i kampen, og etter at Pettis traff brukbart et par ganger forsøkte Melendez seg på en nedtakning uten å lykkes. Plutselig slo Pettis til og festet et giljotingrep før han flippet og kom i såkalt «mount»-posisjon med det samme grepet. Sekunder senere «tappet» Melendez, og kampen var over. Det ble kåret til «kveldens prestasjon» på et stjernespekket stevne der titteloppgjøret i weltervekt mellom Johny Hendricks og Robbie Lawler var hovedkampen. - Første runde var nesten bare. Han holdt seg så tett på Pettis at mesteren ikke klarte å komme med effektive spark eller kombinasjoner, sier MMA-Revyens redaktør Andreas Roaldsnes om kampen. - I runde to fikk Pettis i gang sine angrep mer, og begynte å vinne utvekslingene innenfor den tette distansen, og fikk rystet Melendez. Da Melendez dukket etter en nedtakning klarte Pettis å fange ham i en giljotin. Med to submission-seirer på rad - i tittelkamper - innfrir Anthony Pettis forventningene som den neste store mesteren i UFCs tøffeste vektklasse, sier Roaldsnes.Det er verdt å merke seg at Melendez aldri hadde vært stoppet før i løpet av karrieren der han har gått totalt 26 profesjonelle MMA-kamper. Før helgens oppgjør i Las Vegas hadde Melendez tapt tre kamper på poeng - deriblant tittelkampen mot tidligere mester Benson Henderson. - Han var veldig rask, og jeg må innrømme at jeg føler meg litt gammel nå, sa Melendez da han ble intervjuet oppe i buret etter tapet.Pettis er kjent som en svært teknisk og underholdende MMA-fighter, og talentet har det aldri vært tvil om. Han sikret seg tittelen etter en submission-seier mot Benson Henderson i august 2013, men så sørget en alvorlig kneskade for at han måtte avlyse kampen mot Josh Thomson tre måneder senere. Pettis var ikke tilbake i full trening før i sommer, og grunnet sin trenerdeltagelse i realityserien «The Ultimate Fighter 20» kunne han ikke gå kamp før i helgen. Etter å ha imponert igjen kan ubeseirede Khabib Nurmagomedov bli neste utfordring for Pettis. Russen var til stede på pressekonferansen etter helgens kamp og gjorde det klart at han mer enn gjerne møter Pettis i tittelkamp.
En skadeplaget Anthony «Showtime» Pettis (27) måtte vente 15 måneder på å forsvare lettvekttittelen i UFC, men mot Gilbert Melendez (32) viste han at det var verdt ventetiden. måneder på å forsvare lettvekttittelen i UFC, men mot Gilbert Melendez (32) viste han at det var verdt ventetiden.